[{"text_idx": "#000000", "text": "Aasta esimese Meie Aja fookuses on ku\u0308simus uute alguste vo\u0303imalikkusest. Arina Karlova jagab praktilisi no\u0303uandeid selle kohta, kuidas end uuteks algusteks ha\u0308a\u0308lestada ja kuidas mo\u0303tted pa\u0308riselt ellu ka viia. \u201eKui teoorias ko\u0303lab uue alguse mo\u0303te tore ja va\u0308rskendav, siis praktikas no\u0303uab see tohutult pingutusi ja julgust. Pa\u0308ris palju on sinu enda ka\u0308tes, et muuta see teekond positiivseks kogemuseks.\u201c Arina jagab enda artiklis konkreetset sammude nimekirja, mis tuleks la\u0308bi teha, kui keegi on vo\u0303tnud vastu otsuse millegagi otsast alata."}, {"text_idx": "#000001", "text": "Liina Lukk seab luubi alla uute algustega kaasneva stressi ja keerised: \u201eUude olukorda sisenedes vo\u0303iksime kohelda ennast sama kannatlikult, nagu suhtume lapsesse, kes komistab ja kukub.\u201c"}, {"text_idx": "#000002", "text": "Kui eelmisel aastal oli intervjuusarjas vaatluse all meie koguduse hingamispa\u0308evakool, siis selle aasta jaanuarist alustame sarja, kus usutleme meie kohalike koguduste kogudusevanemaid. Jaanuaris ra\u0308a\u0308gib enda mo\u0303tetest Helis Rosinale Po\u0303ltsamaa kogudusevanem Juss Maurer, kes u\u0308tleb vanu aegu meenutades: \u201eHuvitav ta\u0308helepanek on see, et vene ajal olid suured isiksused nii to\u0308o\u0308l kui ka koguduses. Eesti ajaga on see kuidagi haihtunud. Siin Po\u0303ltsamaal olid Nikolai Ka\u0308sk, Paul Po\u0303ldaru, Ivan Vitjuk, Muutra, Ain Soosaar... Kui o\u0303ppetu\u0308kitunnis neid kuulasin, ei julgenud ise piiksugi teha \u2013 nende mo\u0303tted olid nii head ja asjalikud, ei osanud midagi juurde lisada.\u201c Enda rolli kohta kogudusevanemana u\u0308tleb ta: \u201eMe peaksime rohkem vaeva na\u0308gema, et suhtuda inimestesse kannatlikult ja pika meelega ning ja\u0308tkuvalt kutsuma.\u201c"}, {"text_idx": "#000003", "text": "Ly Kaasik kirjuta lahti laskmisest, ka inimestest: \u201eKui ma loobun inimeste ku\u0308lge klammerdumisest ja lasen neil minna, riskin ma nende kaotamisega. Kui nad otsustavad aga siiski minu juurde ja\u0308a\u0308da, vo\u0303in ma neid pa\u0308riselt oma so\u0303pradeks pidada.\u201c"}, {"text_idx": "#000004", "text": "Oma kogudusse tulemise loo on seekord kirja pannud Airi Allvee: \u201eMinu arvates on ko\u0303ik inimesed, kellega oma eluteel kokku puutun, Jumala koguduse liikmed. Mu kallid, armastagem u\u0308ksteist sellisena, nagu me oleme ja seda mitte ainult pu\u0308hade ja pidulike su\u0308ndmuste ajal.\u201c"}, {"text_idx": "#000005", "text": "Misjonirubriigis \u201eMina la\u0308hen\u201c on seekord tagasivaade Tallinna I koguduse 125. aastapa\u0308evale, mida korraldati misjonivo\u0303tmes. \u201eU\u0308ks huvitavamaid kogemusi misjoniprojektis minu jaoks oli u\u0308ritusele kutsumise viis,\u201c kirjutab koguduse pastor Olavi Laur."}, {"text_idx": "#000006", "text": "Selle ajakirjaga saab alguse suhteteemaline artiklisari. Otsa teeb lahti Kro\u0303o\u0303t Lo\u0303bus, kes kirjutab laste ja vanemate suhetest: \u201eMeil on ko\u0303igil armid ja minevik, millest me kinni hoiame, ja see vo\u0303ib lammutada meie peresuhteid. Vanemad vo\u0303ivad meid kasvatada ebata\u0308iuslikult, aga samal ajal ka o\u0303igesti.\u201c"}, {"text_idx": "#000007", "text": "Sel aastal kirjutab epiloogi Karin Miller, kes alustab kirjutamise aastaringi kinnitava uusaastalubadusega: \u201eMa tahan 2023. aasta jooksul Jumalat tundma o\u0303ppida nii, nagu ei kunagi varem.\u201c"}, {"text_idx": "#000008", "text": "Meie Ajas on ka ko\u0303ik teised armsaks ja omaseks saanud rubriigid. Ajakiri on kogudustes eeloleval hingamispa\u0308eval, 14. jaanuaril. Ajakirja kaanehind on 2,5 eurot ja ajakirja saab osta nii kohalikest kogudustest kui ka e-poest."}, {"text_idx": "#000011", "text": "Mul oli tahe, jo\u0303ud tuli Temalt"}, {"text_idx": "#000012", "text": "Tema lapsed\u201eKelle ka\u0308est vo\u0303tavad kuningad maa peal tolli vo\u0303i pearaha? Kas oma poegadelt vo\u0303i vo\u0303o\u0303rastelt? ... Siis on pojad vabad.\u201c Matteuse 17:25, 26"}]